กฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาตการขอรับใบแทนใบอนุญาตและการออกใบแทนใบอนุญาตในการประกอบโรคศิลปะพ.ศ. ๒๕๔๗[๑] อาศัยอำนาจตามความในมาตรา๗ และมาตรา ๓๔ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้หมวด ๑การขอขึ้นทะเบียนและการออกใบอนุญาต ข้อ๑ผู้ใดประสงค์จะขอขึ้นทะเบียนและรับใบอนุญาตเป็นผู้ประกอบโรคศิลปะให้ยื่นคำขอตามแบบที่คณะกรรมการวิชาชีพกำหนดโดยประกาศในราชกิจจานุเบกษา พร้อมด้วยเอกสารและหลักฐานตามที่ระบุไว้ในแบบคำขอนั้นผู้มีภูมิลำเนาในกรุงเทพมหานครให้ยื่นต่อผู้อำนวยการสำนักสถานพยาบาลและการประกอบโรคศิลปะผู้มีภูมิลำเนาในส่วนภูมิภาคให้ยื่นต่อนายแพทย์สาธารณสุขจังหวัดแห่งท้องที่ซึ่งตนมีภูมิลำเนาหรือผู้อำนวยการสำนักสถานพยาบาลและการประกอบโรคศิลปะข้อ๒เมื่อนายแพทย์สาธารณสุขจังหวัดได้รับคำขอพร้อมด้วยเอกสารหลักฐานให้ตรวจสอบเอกสารและหลักฐานถ้าเห็นว่าครบถ้วนถูกต้องตามที่ระบุไว้ในแบบคำขอแล้วให้ส่งไปยังผู้อำนวยการสำนักสถานพยาบาลและการประกอบโรคศิลปะข้อ๓ เมื่อผู้อำนวยการสำนักสถานพยาบาลและการประกอบโรคศิลปะได้รับคำขอพร้อมด้วยเอกสารและหลักฐานที่ครบถ้วนถูกต้องแล้วให้เสนอคณะกรรมการวิชาชีพในแต่ละสาขาเพื่อพิจารณาอนุมัติหรือไม่อนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะการพิจารณาอนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะให้เป็นไปตามสาขาและประเภทของใบอนุญาต เมื่อคณะกรรมการวิชาชีพพิจารณาอนุมัติหรือไม่อนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะแล้วให้ผู้อำนวยการสำนักสถานพยาบาลและการประกอบโรคศิลปะแจ้งให้ผู้ยื่นคำขอทราบข้อ๔ ผู้ที่ได้รับอนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะเมื่อได้ชำระค่าธรรมเนียมการขึ้นทะเบียนและรับใบอนุญาตแล้ว ให้ผู้อำนวยการสำนักสถานพยาบาลและการประกอบโรคศิลปะดำเนินการขึ้นทะเบียนและออกใบอนุญาตตามสาขาและประเภทของใบอนุญาตข้อ๕ ใบอนุญาตในแต่ละสาขาและประเภทให้ใช้ตามแบบที่คณะกรรมการวิชาชีพในแต่ละสาขากำหนดสำหรับผู้ประกอบโรคศิลปะแต่ละสาขาและประเภทให้มีบัตรประจำตัวเพื่อใช้แสดงตนแบบบัตรประจำตัวและการขอมีบัตรให้เป็นไปตามหลักเกณฑ์วิธีการและเงื่อนไขที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาหมวด ๑/๑อายุใบอนุญาต[๒] ข้อ๕/๑[๓] ใบอนุญาตให้มีอายุห้าปีนับแต่วันที่ออกใบอนุญาตหมวด ๒หนังสือรับรองการขึ้นทะเบียน ข้อ๖ผู้ที่ได้รับอนุมัติให้ขึ้นทะเบียนและรับใบอนุญาตเป็นผู้ประกอบโรคศิลปะผู้ใดประสงค์จะได้หนังสือรับรองการขึ้นทะเบียนให้ยื่นคำขอตามแบบที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการสำนักสถานพยาบาลและการประกอบโรคศิลปะข้อ๗ เมื่อผู้อำนวยการสำนักสถานพยาบาลและการประกอบโรคศิลปะได้รับคำขอและค่าธรรมเนียมการออกหนังสือรับรองการขึ้นทะเบียนแล้วให้พิจารณาออกหนังสือรับรองการขึ้นทะเบียนให้แก่ผู้ขอหนังสือรับรองการขึ้นทะเบียนให้ใช้แบบตามที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาหมวด ๒/๑การต่ออายุใบอนุญาต[๔] ข้อ๗/๑[๕] ผู้ประกอบโรคศิลปะผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตตามแบบที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นภายในเก้าสิบวันก่อนวันที่ใบอนุญาตสิ้นอายุให้นำความในข้อ ๑ มาใช้บังคับแก่การยื่นคำขอและการพิจารณาคำขอต่ออายุใบอนุญาตโดยอนุโลมเมื่อผู้ประกอบโรคศิลปะได้ยื่นคำขอต่ออายุใบอนุญาตตามวรรคหนึ่งแล้วให้ประกอบโรคศิลปะในสาขาตามที่ได้ขึ้นทะเบียนและรับใบอนุญาตต่อไปได้จนกว่าจะมีคำสั่งไม่อนุมัติให้ต่ออายุใบอนุญาตข้อ๗/๒[๖] เมื่อได้รับคำขอต่ออายุใบอนุญาตแล้วให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดออกใบรับคำขอให้แก่ผู้ยื่นคำขอภายในสามสิบวันนับแต่วันที่ได้รับคำขอต่ออายุใบอนุญาต หากผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดเห็นว่าคำขอต่ออายุใบอนุญาตหรือเอกสารหรือหลักฐานที่ยื่นพร้อมกับคำขอต่ออายุใบอนุญาตในเรื่องใดไม่ถูกต้องหรือไม่ครบถ้วน ให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดมีหนังสือแจ้งให้ผู้ยื่นคำขอทราบพร้อมด้วยเหตุผลเพื่อแก้ไขเพิ่มเติมให้แล้วเสร็จภายในสามสิบวันนับแต่วันที่ได้รับหนังสือนั้นในกรณีที่ผู้ยื่นคำขอไม่แก้ไขเพิ่มเติมคำขอต่ออายุใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสอง ให้ถือว่าผู้ยื่นคำขอไม่ประสงค์จะดำเนินการต่อไปและให้ผู้อำนวยการสำนักสถานพยาบาลและการประกอบโรคศิลปะหรือนายแพทย์สาธารณสุขจังหวัดจำหน่ายเรื่องออกจากสารบบข้อ๗/๓[๗] เมื่อนายแพทย์สาธารณสุขจังหวัดได้รับคำขอตามข้อ๗/๒ พร้อมด้วยเอกสารและหลักฐานที่ถูกต้องและครบถ้วนแล้วให้ส่งไปยังผู้อำนวยการสำนักสถานพยาบาลและการประกอบโรคศิลปะเมื่อผู้อำนวยการสำนักสถานพยาบาลและการประกอบโรคศิลปะได้รับคำขอตามข้อ๗/๒ หรือตามวรรคหนึ่ง แล้วแต่กรณี พร้อมด้วยเอกสารและหลักฐานที่ถูกต้องและครบถ้วนแล้วให้เสนอคณะกรรมการวิชาชีพในแต่ละสาขาเพื่อพิจารณาการต่ออายุใบอนุญาตคณะกรรมการวิชาชีพในแต่ละสาขาจะมีคำสั่งอนุมัติให้ต่ออายุใบอนุญาตได้ต่อเมื่อปรากฏว่าผู้ยื่นคำขอมีคุณสมบัติและไม่มีลักษณะต้องห้ามตามมาตรา ๓๒ และผ่านการพัฒนาความรู้ความสามารถทางวิชาชีพอย่างต่อเนื่องตามหลักเกณฑ์ วิธีการ และเงื่อนไขที่คณะกรรมการวิชาชีพในแต่ละสาขาโดยคำแนะนำของคณะกรรมการกำหนดโดยประกาศในราชกิจจานุเบกษาให้ผู้อำนวยการสำนักสถานพยาบาลและการประกอบโรคศิลปะแจ้งผลการพิจารณาให้ผู้ยื่นคำขอทราบภายในเก้าสิบวันนับแต่วันที่ได้รับคำขอพร้อมด้วยเอกสารและหลักฐานดังกล่าวที่ถูกต้องและครบถ้วนในกรณีที่มีเหตุผลหรือความจำเป็นไม่อาจพิจารณาให้แล้วเสร็จได้ภายในระยะเวลาดังกล่าวอาจขยายระยะเวลาการพิจารณาออกไปได้อีกไม่เกินสองครั้งครั้งละไม่เกินสามสิบวัน แต่ต้องหนังสือแจ้งเหตุผลหรือความจำเป็นนั้นให้ผู้ยื่นคำขอทราบก่อนครบกำหนดระยะเวลาดังกล่าวในกรณีที่คณะกรรมการวิชาชีพในแต่ละสาขามีคำสั่งไม่อนุมัติให้ต่ออายุใบอนุญาตให้ผู้อำนวยการสำนักสถานพยาบาลและการประกอบโรคศิลปะมีหนังสือแจ้งให้ผู้ยื่นคำขอทราบพร้อมด้วยเหตุผลและสิทธิอุทธรณ์ ทั้งนี้ ภายในเจ็ดวันนับแต่วันที่มีคำสั่งไม่อนุมัติข้อ๗/๔[๘] ในกรณีที่คณะกรรมการวิชาชีพในแต่ละสาขามีคำสั่งอนุมัติให้ต่ออายุใบอนุญาต ให้ผู้อำนวยการสำนักสถานพยาบาลและการประกอบโรคศิลปะมีหนังสือแจ้งให้ผู้ยื่นคำขอทราบและให้ผู้ยื่นคำขอมาชำระค่าธรรมเนียมการต่ออายุใบอนุญาตภายในสามสิบวันนับแต่วันที่ได้รับหนังสือแจ้งดังกล่าวผู้ประกอบโรคศิลปะที่ได้รับอนุมัติให้ต่ออายุใบอนุญาตเมื่อได้ชำระค่าธรรมเนียมการต่ออายุใบอนุญาตแล้ว ให้ผู้อำนวยการสำนักสถานพยาบาลและการประกอบโรคศิลปะดำเนินการออกใบอนุญาตให้ใหม่ตามสาขาและประเภทของใบอนุญาตให้กับผู้ประกอบโรคศิลปะทั้งนี้ ภายในสิบห้าวันนับแต่วันที่ได้รับชำระค่าธรรมเนียมในกรณีที่ผู้ยื่นคำขอไม่ชำระค่าธรรมเนียมภายในระยะเวลาตามวรรคหนึ่งให้ถือว่าผู้ยื่นคำขอไม่ประสงค์จะต่ออายุใบอนุญาต และให้ผู้อำนวยการสำนักสถานพยาบาลและการประกอบโรคศิลปะจำหน่ายเรื่องออกจากสารบบเพื่ออำนวยความสะดวกแก่ผู้ยื่นคำขอ ผู้อำนวยการสำนักสถานพยาบาลและการประกอบโรคศิลปะจะแจ้งให้ผู้ยื่นคำขอทราบผ่านระบบอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้หมวด ๓ใบแทนใบอนุญาต ข้อ๘ ผู้ประกอบโรคศิลปะผู้ใดที่ใบอนุญาตสูญหายหรือถูกทำลายในสาระสำคัญให้ยื่นคำขอใบแทนใบอนุญาตตามแบบที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการสำนักสถานพยาบาลและการประกอบโรคศิลปะข้อ๙ เมื่อผู้อำนวยการสำนักสถานพยาบาลและการประกอบโรคศิลปะได้รับคำขอและค่าธรรมเนียมการออกใบแทนใบอนุญาตแล้วให้เสนอประธานคณะกรรมการวิชาชีพอนุมัติให้ออกใบแทนใบอนุญาตให้แก่ผู้ขอข้อ๑๐ ใบแทนใบอนุญาตให้ใช้แบบตามข้อ ๕วรรคหนึ่ง ในสาขาและประเภทที่ได้ขึ้นทะเบียนไว้โดยมีข้อความในวงเล็บท้ายเลขที่ใบอนุญาตด้วยอักษรสีแดงว่า ใบแทนหมวด ๔การแก้ไขหรือเพิ่มเติมรายการในทะเบียนและใบอนุญาต ข้อ๑๑ผู้ประกอบโรคศิลปะผู้ใดประสงค์จะขอแก้ไขหรือเพิ่มเติมรายการในทะเบียนและใบอนุญาตให้ยื่นคำขอตามแบบที่คณะกรรมการวิชาชีพในแต่ละสาขากำหนดโดยประกาศในราชกิจจานุเบกษาพร้อมด้วยเอกสารและหลักฐานตามที่ระบุไว้ในแบบคำขอนั้นต่อผู้อำนวยการสำนักสถานพยาบาลและการประกอบโรคศิลปะข้อ๑๒ เมื่อผู้อำนวยการสำนักสถานพยาบาลและการประกอบโรคศิลปะได้รับคำขอและค่าธรรมเนียมการแก้ไขหรือเพิ่มเติมรายการในทะเบียนและใบอนุญาตแล้วให้ผู้อำนวยการสำนักสถานพยาบาลและการประกอบโรคศิลปะดำเนินการพร้อมทั้งรายงานคณะกรรมการวิชาชีพเพื่อทราบต่อไปบทเฉพาะกาล ข้อ๑๓ บรรดาคำขอขึ้นทะเบียนเป็นผู้ประกอบโรคศิลปะซึ่งได้ยื่นต่อผู้อำนวยการสำนักสถานพยาบาลและการประกอบโรคศิลปะก่อนวันที่กฎกระทรวงนี้ใช้บังคับให้ถือเป็นคำขอที่ได้ยื่นตามกฎกระทรวงนี้ให้ไว้ณ วันที่ ๑๔ ธันวาคม พ.ศ. ๒๕๔๗สุดารัตน์ เกยุราพันธุ์รัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๔แห่งพระราชบัญญัติการประกอบโรคศิลปะ พ.ศ. ๒๕๔๒ บัญญัติให้การขอขึ้นทะเบียนและรับใบอนุญาตการออกใบอนุญาตการขอรับใบแทนใบอนุญาตและการออกใบแทนใบอนุญาตในการประกอบโรคศิลปะต้องเป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ กฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ(ฉบับที่ ๒) พ.ศ. ๒๕๖๒[๙]ข้อ๑ ให้แก้ไขคำว่าผู้อำนวยการกองการประกอบโรคศิลปะ ในกฎกระทรวงว่าด้วยการขอขึ้นทะเบียนและรับใบอนุญาตการออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ.๒๕๔๗ เป็นคำว่า ผู้อำนวยการสำนักสถานพยาบาลและการประกอบโรคศิลปะ ทุกแห่งข้อ๔ ให้ใบอนุญาตเป็นผู้ประกอบโรคศิลปะตามกฎหมายว่าด้วยการควบคุมการประกอบโรคศิลปะ และใบอนุญาตตามกฎหมายว่าด้วยการประกอบโรคศิลปะที่ยังมีผลอยู่ในวันก่อนวันที่กฎกระทรวงนี้ใช้บังคับยังคงใช้ได้ต่อไป โดยให้ผู้ซึ่งได้รับใบอนุญาตดังกล่าวมีการพัฒนาความรู้ความสามารถทางวิชาชีพอย่างต่อเนื่องตามหลักเกณฑ์ วิธีการ และเงื่อนไขที่คณะกรรมการวิชาชีพในแต่ละสาขาโดยคำแนะนำของคณะกรรมการกำหนดโดยประกาศในราชกิจจานุเบกษาศุภชัย/พิมพ์๑๗มีนาคม ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘โชติกานต์/ปรับปรุง๑๐พฤศจิกายน ๒๕๕๙พิไลภรณ์/เพิ่มเติม๐๒เมษายน ๒๕๖๒พิวัฒน์/ตรวจ๒ เมษายน๒๕๖๒[๑] ราชกิจจานุเบกษาเล่ม ๑๒๑/ตอนพิเศษ ๘๖ ก/หน้า ๑๐/๓๐ ธันวาคม ๒๕๔๗[๒] หมวด ๑/๑ อายุใบอนุญาต ข้อ ๕/๑ เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๓] ข้อ ๕/๑เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตในการประกอบโรคศิลปะ (ฉบับที่ ๒) พ.ศ. ๒๕๖๒[๔] หมวด ๒/๑ การต่ออายุใบอนุญาต ข้อ ๗/๑ ถึง ข้อ ๗/๔ เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๕] ข้อ ๗/๑เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๖] ข้อ ๗/๒เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๗] ข้อ ๗/๓เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๘] ข้อ ๗/๔เพิ่มโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาตและการออกใบแทนใบอนุญาตการประกอบโรคศิลปะ (ฉบับที่ ๒) พ.ศ. ๒๕๖๒[๙] ราชกิจจานุเบกษาเล่ม ๑๓๖/ตอนที่ ๓๗ ก/หน้า ๑/๒๒ มีนาคม ๒๕๖๒